یئنی نوع کروناویروس اپیدمیاسی سرعتله یاییلماغا داوام ائدیر. اپیدمیا سببیندن ایندیدک هلاک اولان‌لارین سایی 41 مین اولوب، ویروسا یولوخان‌لارین سایی 840 مینه یاخینلاشیر. ساغالان‌لارین سایی ایسه 176 مین اولوب.
17 نفرین اؤلدوگو روسیاد-ا ویروسا توتولان‌لارین سایی 2 مین 337-دیر، حکومت قرنطینه قایدا‌لارینی پوزان‌لارا مئساژ گؤندرمکله معلومات وئریر.
بلاروس-دا یئنی نوع کوروناویروس (کووید-19) سببیله 75 یاش‌لی تئاتر آکتیورو حیاتینی ایتیریب. 152 یولوخما فاکتی قئیده آلینان اؤلکه‌ده کئچن هفته پرزیدنت آلکساندر لوکاشنکو "کووید-19"ا قارشی سرت تدبیرلره اعتراض ائده‌رک وئردیگی آچیقلامادا بئله دئمیشدی: "دیزلرینیزین اوزرینده اوتورماق‌دانسا آیاغینیزین اوزرینده اؤلمک داها یاخشی‌دیر. بورادا ویروس یوخ‌دور".
قازاخیستان-دا 2 نفر ویروس‌دان اؤلوب، ویروسا یولوخان‌لارین سایی 15 نفر آرتا‌راق 340-ا چاتیب.
ویروس سببیله 3 نفرین اؤلدوگو ارمنیستان-دا 30 خسته ساغالیب.
هم شهرایچی، هم ده شهرلرآراسی ایستنیلن نوع اجتماعی نقلیاتین فعالیتی قاداغان اولوندوغو گورجوستان-دا ویروسا یولوخان‌لارین سایی 2 نفر آرتا‌راق 110-ا چاتیب.
عراق-دا یئنی نوع کروناویروس سببیندن اؤلن‌لرین سایی 50-یه، یولوخان‌لارین سایی 694-ا چیخیب.
اولوسلار آراسی قیرمیزی خاچ کومیته‌سی یئنی نوع کروناویروس تهلوکه‌سی سببیندن ایسرایل حبس‌خانا‌لاریندا فیلیسطین‌لی محبوس سایی‌نین آزالدیلماسینی توصیه ائدیب.
موریتانیا-دا یئنی نوع کروناویروس‌دان ایلک اؤلوم فاکتی قئیده آلینیب. اؤلکه‌ده ویروسا یولوخان‌لارین سایی‌نین ایسه 6 اولدوغو آچیقلانیب.
سنگال-دا فرانسا فوتبول تیمی "المپیک مارسی"ین کئچمیش باشقان لاریندان بیری اولان 68 یاش‌لی پاپه دیووف کروناویروس‌دان اؤلن ایلک اینسان اولوب. اؤلکه‌دکی سون معلومات‌لارا گؤره، 175 یولوخما فاکتی قئیده آلینیب. 40 ایسه خسته ساغالیب.
سودان-دا "کووید-19" اپیدمیاسیندان 2 نفر اؤلوب، یولوخان‌لارین سایی 7-یه چاتیب.
مالی-ده 2 آدامین حیاتینی ایتیردیگی و 28 نفرده ویروس آشکارلاندیغی بیلدیریلیب.
ویروس‌دان اؤلن‌لرین سایی‌نین 8 نفر اولدوغو کنگو-دا یولوخان‌لارین سایی‌نین 98 نفره چاتدیغی آچیقلانیب.
کامرون-دا "کووید-19"ا گؤره 6 نفر هلاک اولوب. خاریجدن قایی‌دان و هتل لرده قرنطینه قویولان 94 یولجونون 51-ده تست ین نتیجه‌سی مثبت چیخیب. اؤلکه‌ده عمومی یولوخما فاکتی 193 اولوب.
فیل دیشی ساحلی حکومتی‌نین وئردیگی آچیقلامادا سون دؤورلر یولوخما حال‌لاری آرتدیغی اوچون اؤلکه‌دکی دؤولت ایداره‌لرینده گؤستریلن خیدمت‌لرین مینیموم سویه‌یه ائندیریلدیگی بیلدیریلیب. بو گونه قدر اؤلکه‌ده جمعی 168 یولوخما فاکتی آشکارلانیب، اونلاردان 6-سی ساغالیب.
افریقا قاره سینده ویروس اولمایان اؤلکه‌لر لسوتو، گونئی سودان، یمن، بوروندی، مالاوی و باتی صحرا اولا‌راق اعلان ائدیلیب.
